Everest

Monto Everest esas la maxim alta monto de la Mondo. Ol jacas en la montaro Himalaya, havanta 8850 metri di altitudo. Everest jacas an la frontiero inter Nepal e la Popul-Republiko Chinia. Lua nomo en Nepalana linguo esas Sagarmatha, kontre ke en la Tibetana linguo esas Chomolungma.

 Historio 
Expediciono di 1924
En 1924, Britana expediciono, di dek-e-du membri, intencis atingar la somito di Everest. Ye la 8ma di junio, George Mallory ed Andrew Irvine lastafoye videsis kande ili esis cirkume 240 vertikala metri de la somito.  La probo di Mallory ed Irvine por atingar la somito, komencante ye la 4ma di junio, esis la triesma probo da membri dil esquadro. Pos ke li videsis ye la 8ma di junio da altra membro, qua studiis la geologio ye plu basa nivelo, Mallory ed Irvine desaparis aden nubii, e nultempe pluse esis vidata. L’expediciono pose abandonesis. La kadavro di Mallory deskovresis en 1999, dum expediciono por trovar ilia restaji; la kadavro di Irvine ne esas trovita.

Unesma sucesoza acenso
L'unesma homi qua acensis Monto Everest esis Edmund Hillary e Tenzing Norgay, ye la 29ma di mayo 1953.

Kategorio:Monti
Kategorio:Azia